שיחה:דגש חזק

message: "יש הבדל ניכר במשמעות הפונטית של שני הסימנים" - אבל לא בעברית מודרנית, שבה אין מכפלים: אם יש דגש ב-ב', כ' או פ', אז הם פוצצים, אם אין - הם חוככים, לא משנה איזה דגש זה. דן 18:11, 20 בספטמבר 2007 (IST)
thread_title: הפרדה בין התייחסות לעברית מודרנית וקדומה יותר

message: ברוב הערכים שקראתי על העברית כתוב שבעברית הישראלית לא קיים הדגש החזק. דבר זה אינו מדוייק. הוא אומנם אינו מסומן, אך העברית הזאת עדיין שמית, והוגים ברחוב לעיתים דגש חזק אם תשימו לב טוב. בשירים ניתן למצוא זמרים שהוגים דגש חזק, כדוגמת אריק לביא שהגה דגש זה בעקביות. לא ממש לפי הכללים אך ניתן לראות שהוא קיים. להבדיל מן האנגלית שבה אין זכר להגייה זו.
replies: text: למיטב זכרוני (ואולי אני טועה) אריק לביא היה מבטא דגש חזק בכל אות שלישית... במילי אחרות הוא היה משתמש במכפל יותר כאמצעי סגנוני דרמטי ולא ממש כביטוי של תופעה דקדוקית. אבל הוספתי למאמר דוגמאות למקרים שבהם דגש חזק אכן מבוטא כיום (מתוך הערך מכפל). דן 12:58, 5 באוקטובר 2008 (IST)
thread_title:  דגש חזק 

message: מה לגבי הדגש החזק המיוחד של "בתים אלה למה המה שמה אנא המה ימה" ? ‏ΔΜΫ‏ • שיחה • 10:38‏, 23/02/2010 • ט' באדר ה'תש"ע
איך נהגתה ב' בדגש חזק? bb ?  או vv  ? אולי צריך הפניה למשך ולדיגרף. וגם לשַׁדָּה.
thread_title: בתים אלה למה המה שמה אנא המה ימה

message: שלום!
כמה שְטֻיּוֹת אפשר לומר?
האמנם, דגש חזק אינו בסוף מלה?
הנה לכם: אַתְּ!
לא שאתם (בקורת המקרא) תלמידי חכמים, ללא ספק אתם לא; אבל כזו פשלה?
באמת! (95.86.123.124 02:32, 19 בינואר 2012 (IST))
thread_title:  כמה שטיות! 

message: קודם כל, הערך טוען שדגש חזק לא הגוי היום, וזה לא מדויק. ישנם כמה מקרים שהוא כן הגוי, גם בשפת רחוב, ורצוי דווקא להדגיש אותם על מנת שהקורא יוכל להבין איך דגש חזק נשמע ומה תפקידו. זה מתייחס במיוחד לדגש משלים כמו במילים (אנחנו) דנּו (להבדיל מ"הם דנו", שאפשר לשמוע בקלות את ההבדל בהגייה), (אנחנו) הכנּו, (אני) כרתּי (לגבי האחרון, רבים אף כותבים בהכפלה ממש - "כרתתי")
כמו כן דגש חזק תבניתי קיים גם בצורת העתיד, הציווי, והמקור של בניין נפעל
ודגש חזק בסוף מילה אמנם נדיר יחסית, אבל קיים.
Urilei - שיחה 21:35, 28 במרץ 2012 (IST)
replies: text: האם ברשותך מקור אמין המאשר את טענתך? אני אישית אומר למשל "אני [ka'rateti]" ולא "אני [ka'ratti]", "אנחנו [he'χanu]" ולא "אנחנו [he'χannu]". דן 02:15, 1 באפריל 2012 (IDT)
thread_title:  חסר בערך 

message: מה היא המילה dubb? זאת לא נראית כמו מילה בעברית. האם הכוונה למילה דב? אם כן - למה לכתוב באנגליות, ועוד בתעתיק לא ברור?
אם יש מקור סמנטי לכתיבה זו, אולי כדאי להבהיר כשהיא מופיעה באיזו מילה (בעברית!!!) מדובר.
thread_title:  המילה dubb 

message: אולי כדי לשלב את הערך "דגש קל" יחד עם הערך "דגש חזק"?--EsB - שיחה 12:47, 9 ביולי 2012 (IDT)
replies: text: למה? העיקר כאן זה לא הסימן אלא המהות הפונטית, שהיא שונה מאוד בשני המקרים. ‏nevuer‏ • שיחה 16:30, 11 ביולי 2012 (IDT)
replies: text: :טוב, יש גם את העניין עם ההקבלה בויקיפדיה האנגלית. שם יש רק ערך אחד לשני הדגשים (Dagesh). נוסף לכך אני חושב שאיחוד הערכים ייתן יותר תשומת לב לנושא ה"דגש חזק", עקב חוסר דיוק מרומז מהתבנית בראש הערך שהציב משתמש:Doronve.--EsB - שיחה 22:07, 11 ביולי 2012 (IDT)
replies: text: ::גם מפיק ושורוק מסומנים באותו אופן. למה ייגרע חלקם? ‏nevuer‏ • שיחה 23:36, 11 ביולי 2012 (IDT)
replies: text: :::טיעון טוב. אולי השם "דגש" הוא קצת מבלבל. זה מצדיק?EsB - שיחה 17:40, 12 ביולי 2012 (IDT)
replies: text: ::::בערך על הדגש החזק מוסבר בקצרה ההבדל בינו לבין הדגש הקל - ולהפך. ומי שיקליד "דגש" סתם יגיע לדף פירושונים. ‏nevuer‏ • שיחה 20:39, 12 ביולי 2012 (IDT)
אולי כדאי להזמין עוד ויקיפדים שיביאו את דעתם. מה דעתך?--EsB - שיחה 19:15, 16 ביולי 2012 (IDT)

text: אם אתה רוצה, יש את ויקיפדיה:לוח מודעות. ‏nevuer‏ • שיחה 22:40, 16 ביולי 2012 (IDT)
replies: text: :אני עם nevuer. דוד שי - שיחה 23:08, 16 ביולי 2012 (IDT)
replies: text: ::הקבלה לוויקיאנגלית היא לא נימוק, בעיקר לא בנושאים בתחומי עברית (או ישראל), שבהם טבעי שכאן יהיה פירוט רב יותר. דן 18:06, 19 ביולי 2012 (IDT)
replies: text: ::: מבחינה טכנית לדעתי הכי יעיל זה לעשות ערך ראשי לדגש עם הפניות של ערכים מורחבים לדגש קל ודגש חזק. ככה גם תהיה הפנייה נוחה לאנגלית וגם מקום להרחיב על כל סוג כמה שרוצים. השאלה היחידה היא כמה אינפורמציה אפשר לכתוב על הדגש באופן כללי והאם זה מצדיק פתיחה של ערך. על זה צריכים לענות אנשים שמבינים בלשון קצת יותר ממני... Chenspec - שיחה 20:28, 19 ביולי 2012 (IDT)

text: מדובר בשני דברים שונים לגמרי, שבמקרה יש להם את אותו שם ואותו סימן. דגש קל בא להבחין בין שני אלופונים של אותיות בג"ד כפ"ת, ואילו דגש חזק מעיד על הכפלת העיצור שהוא נוסף לו. אין שום קשר בין הדברים, ולכן אני מתנגד לאיחוד. מור שמש - שיחה 10:14, 10 באוגוסט 2012 (IDT)
thread_title:  שילוב ערכים- דגש חזק ודגש קל